“Dos blancos perfectos” arriba a Burjassot de la mà del Circuit Café Teatro San Miguel Valencia
2025-07-24

La Cafeteria Les Arts de Burjassot, situada en la Casa de Cultura del municipi, ha programat una nova vetlada de rialles i d’humor en el marc del Circuit Café Teatro San Miguel Valencia per a divendres que ve 27 de març a partir de les 23 hores.

En aquesta divertida nit el protagonisme serà per al Duo Teatropello que aterrarà en el municipi amb el seu espectacle “Dos blancos perfectos”, un conjunt d’esquetxos protagonitzats per aquest duo humorístic cubà que tractaran els temes més actuals de la manera més irreverent, amb imitacions, acudits i atrevides paròdies amb les quals les rialles estan assegurades.

Les entrades de l’espectacle tenen un preu de 6€ amb consumició i de 3€ en el cas dels estudiants. Tota la informació sobre el Circuit Café Teatro San Miguel Valencia pot consultar-se en www.circuitocafeteatro.com.

Aquelles persones que vulguen, abans de l’espectacle, degustar un deliciós sopar poden fer-ho en la pròpia Cafeteria Les Arts reservant taula en el 626 19 02 43.